১১. ট্রিপভিত্তিক মজুরি প্রথা আইন করে বন্ধ করতে হবে। না হলে চালকে চালকে প্রতিযোগিতার কারণে দিয়া আর রাজিবের মতো ছেলেমেয়েরা মরতেই থাকবে। ১২. সর্বোপরি, নিরাপদ সড়কের জন্য প্রয়োজন সুশাসন, যা নিশ্চিত করার দায়িত্ব সরকারের ওপরই বর্তায়। প্রতিটি জেলা শহর আর উপজেলায় জনসাধারণের প্রতিনিধি (সুশীলসমাজ, গণমাধ্যম, শিক্ষাপ্রতিষ্ঠানের প্রধান, শিক্ষার্থী) এবং সরকারি সংস্থার প্রতিনিধিদের সমন্বয়ে ‘সড়ক পরিবহন শৃঙ্খলা কমিটি’ গঠন করে এ কমিটিকে সংসদের কাছে অর্ধবার্ষিক প্রতিবেদন জমাদানে দায়বদ্ধ করে জবাবদিহিমূলক ব্যবস্থা নেয়া হলে আশা করা যায় জনগণের অংশগ্রহণের কারণে এটি কার্যকর ফল দেবে।